Navabharat मोदी ने पीएमओ कर्मियों से की बात, कहा- समर्पित टीम के बिना नहीं मिलता परिणाम
By नवभारत | Updated Date: May 25 2019 5:08PM | 9
दिल्ली. पीएम नरेंद्र मोदी ने शुक्रवार को राष्ट्रपति से मिलकर 16वीं लोकसभा को भंग करने की सिफारिश की. इससे पहले पीएम ने प्रधानमंत्री कार्यालय के स्टाफ से बात की. पीएम ने पीएमओ में कार्यरत कर्मचारियों की जमकर तारीफ की. पीएम ने कहा कि कोई भी परिणाम तब तक नहीं मिलता, जब तक कोई समर्पित टीम नहीं मिलती है. सपने कितने ही सुहाने क्यों न हों, तब तक पूरे नहीं होते जब तक साथियों की सोच काम को लेकर एक जैसी नहीं होती है. पीएम ने बीज गणित के फार्मूले का जिक्र कर पीएमओ कर्मियों की ऊर्जा के बारे में बताया.
पीएम ने कहा कि पांच साल की अखंड एकनिष्ठ साधना, जिसका लक्ष्य देश के समान्य व्यक्ति के जीवन में आशा और बदलाव संचारित करना. पीएम ने कहा, 'इन सब कामों का क्रेडिट तो पीएम को मिलता है. टीवी-अखबार में पीएम दिखता है, तारीफ भी पीएम को मिलती है, लेकिन जब तक कोई समर्पित टीम नहीं होती है, तब तक सपने कितने ही सुहाने और संकल्प कितने ही दृढ़ क्यों न हों, इरादे कितने ही नेक क्यों न हों... परिणाम मिलना मुश्किल होता है. परिणाम तब मिलता है, जब पीएम की सोच और साथियों की सोच एक साथ मिलती हो. पीएम जो भी विचार रखें, वह तो 10-15 मिनट में ही रखे जाते हैं, लेकिन उस एक लाइन को पकड़कर नीति का रूप देना एक लंबी प्रक्रिया होती है. यह सब टीम के बिना संभव नहीं होता है.
मोदी ने कहा कि पांच साल तक, जिस इरादे से 2014 में चले थे 2019 तक हमने अपने मार्ग में जरा भी भटकाव नहीं आने दिया. हम समर्पण बढ़ाते गए. लोगों की अपेक्षाओं के कारण काम का दबाव बढ़ता गया. लोगों के विश्वास के कारण जब दबाव बढ़ता है तो वह ऊर्जा में बदल जाता है. हम लोगों ने अनुभव किया कि जो देश की अपेक्षाओं का दबाव में हमारे लिए बोझ नहीं बना, बल्कि हमारी ऊर्जा बन गया.
पीएम ने वहां मौजूद पीएमओ कर्मियों से कहा कि आपने भी महसूस किया होगा कि पूर्व के कार्यकाल की अपेक्षा आपको भी परिवर्तन महसूस हुआ होगा. वह ऊर्जा लोगों की अपेक्षा से ही आई है.
अपेक्षा से ज्यादा दिया परिणाम
पीएम ने पीएमओ कर्मियों से कहा कि मेरा अब तक का अनुभव है कि आप लोगों ने मेरी अपेक्षा से ज्यादा परिणाम दिया है. समय की कल्पना से पहले दिया है. सुचारू ढंग से किया और सुचिता के साथ दिया है. यह पूरी टीम अभिनंदन के अधिकारी हैं.
पीएमओ इफेक्टिव नहीं एफिशंट हो
पीएम ने कहा कि हम नहीं चाहते कि प्रधानमंत्री कार्यालय इफेक्टिव हो, हम चाहते हैं कि पीएमओ एफिशंट हो. एफिशंसी के परिणाम की मात्रा बहुत अधिक होती है. पीएम ने कहा, कि आपमें से कई लोग हैं, जिन्होंने बहुत प्रधानमंत्री और मंत्री देखे हैं, लेकिन मैं पहला प्रधानमंत्री हूं, जिसने आपको देखा है. आपने मुझे कभी अकेलापन महसूस नहीं होने दिया, काम का बोझ मुझ पर नहीं आने दिया. आपके विचारों ने मुझे ताकत दी है.
आतंकवाद का वित्त पोषण मामला : अदालत ने राशिद इंजीनियर को न्यायिक हिरासत में भेजा
अदालत ने अतिरिक्त फोन कॉल की अनुमति को चुनौती देने वाली याचिका पर मिशेल से जवाब दाखिल करने को कहा
स्पेन में एक विमान के वायुमंडलीय विक्षोभ की जद में आने से 14 यात्री मामूली रूप से घायल